[{"text_idx": "#000001", "text": "TALLINN 2023 rahvusvahelisel kergejo\u0303ustikuo\u0303htul pu\u0308stitati kolm uut Eesti noorterekordit"}, {"text_idx": "#000002", "text": "Kolmapa\u0308eva o\u0303htul Kalevi staadionil toimunud TALLINN 2023 vo\u0303istlusel sai na\u0308ha mitut uut Eesti noorterekordit ning pikki kettakaari."}, {"text_idx": "#000003", "text": "Vo\u0303istluso\u0303htu peaala meeste kettaheite vo\u0303itis sloveen Kristjan Ceh tulemusega 68.39, kes vo\u0303ttis revans\u030ci mo\u0308o\u0308dunud na\u0308dalal maailmameistriks tulnud Daniel Stahlilt. Rootslane sai Tallinnas teise koha tulemusega 66.89. Kolmanda koha teenis Jamaika sportlane Fedrick Dacres, kelle parima katse tulemuseks mo\u0303o\u0303deti 62.37."}, {"text_idx": "#000005", "text": "Toomenurm la\u0308bis distantsi ajaga 5:02.87 ning parandas sellega U16, U18 ja U20 vanuseklassi Eesti rekordeid. U16 vanuseklassi eelmine rekord kuulus 1997. aastast Jekaterina Patjuki nimele (5:23.5). U18 rekord kuulus 2020. aastast Anete Randma nimele (5:12.88) ning U20 rekord kuulus 2013. aastast Birgit Pihelgase nimele (5:04.42)."}, {"text_idx": "#000006", "text": "Hang jooksis U16 vanuseklassi uueks Eesti rekordiks 4:45.40. Varasem rekord kuulus ajaga 4:53.64 Ragnar Piirjo\u0303e nimele ning oli joostud 2011. aastal."}, {"text_idx": "#000007", "text": "1000 m distantsil jooksis Uku Renek Kronbergs va\u0308lja aja 2:23.48, mis ta\u0308histab uut U20 vanuseklassi Eesti rekordit. Eelmine rekord oli 30 aastat vana ja kuulus Marko Metsala nimele ajaga 2:24.85."}]